Mircea Opriţa 


Bilet cu două calatorii 


Cenaclul Andromeda Fiction Constanţa 
Mi-a telefonat aseară să-mi spună că şi-a amintit ceva foarte important: 
Faci zece paşi şi apoi te opreşti. 


Am zâmbit şi i-am urmat sfatul. Îmi plăceau jocurile şi ăsta era unul 
dintre ele. Simţeam că o să fie ceva nou şi asta mă facea să intru din nou 
în horă. M-am trezit de dimineată, am urcat în maşină şi am pornit 
motorul. Era prea cald pentru o zi de martie, aşa că am aşteptat ca 
ventilaţia să-şi facă treaba. Senzorii au sesizat ca volanul este încins aşa 
că în maşină a început să bată vântul. Imi plăcea senzaţia aia. Era ca şi 
cum aş fi fugit pe o cărare de pădure, pe timp de vară. Ştiam că dacă mă 
opresc simt imediat soarele care mă moleşeşte. Nu am lăsat temperatura 
să ajungă la 22 grade şi am plecat din faţa casei. 


Apropo, chestia cu 10 pasi e subiectivă, nu? Doar eu sunt cel care trebuie 
să-i facă, nu vocea de la telefon. Mi-am adus din nou aminte cât de mult 
îmi plac jocurile ei şi nici nu mi-am dat seama când am ajuns pe 
autostrada. Era primul pas... 


Între noi e o mare diferenţă. Ei îi place să se joace cu mine. Mie imi place 
doar să mă joc. Şi când te gândeşti că nu ne cunoaştem decât de trei 
săptămâni. Dar parcă ne ştim de o viaţă. Avem prieteni comuni, avem idei 
asemănătoare şi, mai ales, îndrăgim jocurile. Când am vazut-o mi s-a 
părut vulgară. Ştia că e privită, plăcută şi a început să se joace. Dar în 
trei săptămâni simt că ne-am spus suficient de multe ca să nu mai avem 
secrete şi să ne vedem de vieţile noastre. Jocurile ne legau şi le făceam 
amandoi cu plăcere. Cel de astăzi era însa unul mai ciudat, nu mi-am dat 
seama ce vrea să spună şi de ce a fost atât de scurt îndemnul ei. 


Trei ore mai târziu m-am oprit pe marginea drumului. Nu eram obosit, 
dar totul în jur era inundat de un verde ireal. Am lăsat maşina şi am făcut 
câţiva paşi prin iarbă. Am încercat să-i fac două poze, dar lentila nu putea 
sa prindă culorile. Nu mirosea deloc şi totusi verdele ăla proaspăt m-a 
făcut să uit de drum şi să ma întind pe iarbă. Nu îmi place să stau când 
ştiu că am ceva de făcut. De data asta însa, situaţia era puţin diferită. 
Dacă primul pas a fost o plimbare lungă cu maşina, de ce nu ar putea 
urma o plimbare la fel de lungă prin iarba, nu? 


Ei bine, nu. Am ales să stau întins pe verdele ăla proaspăt. Iarba nu avea 
mai mult de o palmă, dar parcă mă ţinea în aer, parcă nici nu atingeam 
pământul. Se vede că nu a mai plouat de câteva zile bune pe acolo: 
pământul era uscat şi scârţâia uşor la fiecare pas, iar firele de iarbă erau 
puternice. Cred că la un moment-dat am şi aţipit. Când m-am trezit 
soarele era gata să apună. 


Am întins mâna dreaptă în faţă şi am îndoit degetele la 90 grade, apoi le- 
am pus între soare şi linia orizontului. Ştiam că la lungimea mâinii, 
fiecare deget înseamna zece minute pâna la apus. Mai avem înca 40 
minute, asa că am pus mâna la loc sub cap şi am închis ochii. Era atât de 
linişte. Nicio maşină nu trecea pe drum. Cine ar fi ales acelaşi drum ca 
mine, mi-am zis zâmbind şi am continuat sa visez. 


Nu vroiam ca jocul ăsta să fie unul pe care să-l fac singur şi simteam cu 
vocea ei ma ghidează la fiecare pas. Aveam să aflu ceva mai târziu că 
începusem să fac al doilea pas. De data asta în lumea viselor, acolo pe 
pământul uscat, plin de verdeață cât vezi cu ochii. Soarele mai avea 
jumătate de oră până la apus şi mi-am propus să plec mai departe înainte 
să se faca noapte. Dar asta nu înseamnă ca nu poţi să visezi frumos. Ştii 
cât de mult poţi să visezi în doar câteva clipe? 


Mă întreb ce pot visa unii în câteva clipe. Eu una mă simt minunat când 
număr apusurile de la malul mării şi pot alerga spre linia orizontului 
crezând că - l voi atinge vreodată. l-am telefonat aseară să -l rog să-mi 
spună dacă a învăţat paşii de vals pe care-i studiasem în castelul părăsit 
de la malul estic. Mi-a răspuns prea rapid să înţeleg ceva, nici nu mai ştiu 
pe ce planetă mă aflu. Am condus prea mult încât să nu -mi doresc sa ma 
odihnesc, însă nu cred că are rost să rămân prea mult pe lângă aceste 
ruine. Aţi recepționat mesajul? Da, sunt ideea pe care dvs o căutaţi, da, 
sunt cod 377, indicativ 7, android 9. Mi-e dor de Upsilon Andromedae b, 
de planeta mea din Andromeda, de stelele mele şi călătoriile spaţiale. Cât 
mai stau în anul 2012 pământean? Răspuns amânat, răspuns amânat, se 
aude din cealaltă parte a receptorului. Trebuie să găsesc biletul, jocul pe 
care-l cuprinde este răspunsul la timpul pe care-l mai petrec aici. Nici 
măcar prima persoană pe care am întânit-o pe pământ nu cunoaşte paşii 
valsului andromedian. Sunt nişte paşi atât de simpli, sunt de fapt cei zece 
paşi pe care-i învăţăm în salonul destinului: primii cinci paşi pentru viaţă, 
iar ultimii cinci paşi pentru moarte. 


Eda, Eda! Eda, mă auzi? Wow, cineva mă strigă, cine poate să fie decât 
Mircea? Eda, să ştii că am învăţat primii doi paşi din vals. 


- I-ai învăţat? Cum? 
- Singur, am urmărit un documentar despre galaxia A şi am remarcat 
modul în care sunt aşezate unele stele şi planete, mi-am dat seama că 


secretul acelor paşi e acolo. Îi încermăm? 


- Să mergem la castelul de la est! 


- De ce-l numeşti castel? Sunt ruinele unei vechi cetăţi. 


- Îl numesc castel pentru că pot vedea în acele ruine castelul din 1500 an 
pământean. 


- Eda, credeam că te prefaci la început, că m-ai prins într-un joc straniu, 
dar acum îmi dau seama că tu de fapt călătoreşti în timp, am meditat azi 
pe iarbă şi m-am gândit la cele 3 săptămâni decând te cunosc. 


- Trei săptămâni? Atât a durat în timpul pământesc? Pentru mine au fost 
3 secunde. Priveşte piatra aceea din stânga, acolo este intrarea în tunelul 
secret care duce la Cazinou. Există un tunel? Mircea, te rog să nu uiţi că 
intrarea ta în acest joc de va duce în lumi paralele, te va iniţia în secrete 
pe care va trebui să le uiţi imediat ce le vei afla, eşti dispus să încerci? 


- Aaa... 


- Nu vreau un răspuns acum... 


